Sporazum o pristopu kraljevine danske

h Konvenciji o izvajanju Schengenskega sporazuma z dne 14. junija 1985 o postopni odpravi kontrol na skupnih mejah, podpisani dne 19. junija 1990 v Schengnu

KRALJEVINA BELGIJA, ZVEZNA REPUBLIKA NEMČIJA, FRANCOSKA REPUBLIKA, VELIKO VOJVODSTVO LUKSEMBURG in KRALJEVINA NIZOZEMSKA, pogodbenice Konvencije o izvajanju Schengenskega sporazuma z dne 14. junija 1985 med vladami držav Gospodarske unije Beneluks, Zvezne republike Nemčije in Francoske republike o postopni odpravi kontrol na skupnih mejah, podpisani 19. junija 1990 v Schengnu, v nadaljevanju Konvencija iz 1990, ter Italijanska republika, Kraljevina Španija in Portugalska republika, Helenska republika in Republika Avstrija, ki so pristopile h Konvenciji iz 1990 s sporazumi, podpisanimi 27. novembra 1990, 25. junija 1991, 6. novembra 1992 in 28. aprila 1995,

na eni strani

in KRALJEVINA DANSKA na drugi strani, so se,

ob upoštevanju podpisa Protokola o pristopu Vlade Kraljevine Danske k Schengenskemu sporazumu z dne 14. junija 1985 med vladami držav Gospodarske unije Beneluks, Zvezne republike Nemčije in Francoske republike o postopni odpravi kontrol na skupnih mejah, spremenjenim s protokoli o pristopu vlad Italijanske republike, Kraljevine Španije in Portugalske republike, Helenske republike in Republike Avstrije, podpisanimi 27. novembra 1990, 25. junija 1991, 6. novembra 1992 in 28. aprila 1995,

na podlagi člena 140 Konvencije iz 1990,

DOGOVORILE O NASLEDNJEM:

Člen 1

Kraljevina Danska pristopi h Konvenciji iz 1990.

Člen 2

1. Z dnem podpisa tega sporazuma so uradniki iz člena 40(4) Konvencije iz 1990 v Kraljevini Danski:

(a) Politijenestemaend hos lokale politimestre og hos Rigspolitichefen (policisti, podrejeni upravnikom lokalne policije in uradu policijskega komisarja);

(b) cariniki, v skladu s pogoji, določenimi v ustreznih dvostranskih sporazumih iz člena 40(6) Konvencije iz 1990 kar zadeva njihova pooblastila v zvezi z nedovoljenim prometom s prepovedanimi drogami, prometom z orožjem in eksplozivom ter nedovoljenim prevozom strupenih in nevarnih odpadkov.

2. Z dnem podpisa tega sporazuma je organ iz člena 40(5) Konvencije iz 1990 v Kraljevini Danski Rigspolitichefen (Urad policijskega komisariata).

Člen 3

Z dnem podpisa tega sporazuma so uradniki iz člena 41(7) Konvencije iz 1990 v Kraljevini Danski:

1. Politijenestemaend hos lokale politimestre og hos Rigspolitichefen (policisti, podrejeni upravnikom lokalne policije in uradu policijskega komisarja);

2. cariniki, v skladu s pogoji, določenimi v ustreznih dvostranskih sporazumih iz člena 41(10) Konvencije iz 1990 kar zadeva njihova pooblastila v zvezi z nedovoljenim prometom s prepovedanimi drogami, prometom z orožjem in eksplozivom ter nedovoljenim prevozom strupenih in nevarnih odpadkov.

Člen 4

Z dnem podpisa tega sporazuma je pristojno ministrstvo iz člena 65(2) Konvencije iz 1990 v Kraljevini Danski Justitsministeriet (ministrstvo za pravosodje).

Člen 5

1. Določbe tega sporazuma se ne uporabljajo za Fersko otočje in Grenlandijo.

2. Ob upoštevanju dejstva, da se za Fersko otočje in Grenlandijo uporabljajo določbe o gibanju oseb, določene v okviru Nordijske unije potnih listin, se za osebe, ki potujejo med Ferskim otočjem in Grenlandijo na eni strani in državami pogodbenicami Konvencije iz 1990 in Sporazuma o sodelovanju z Republiko Islandijo in Kraljevino Norveško na drugi strani, mejna kontrola ne izvaja.

Člen 6

Določbe Sporazuma ne vplivajo na sodelovanje v okviru Nordijske unije potnih listin, če to sodelovanje ni v nasprotju ali ne ovira uporabe tega sporazuma.

Člen 7

1. Ta sporazum se ratificira, sprejme ali potrdi. Listine o ratifikaciji, sprejetju ali potrditvi se deponirajo pri Vladi Velikega vojvodstva Luksemburg, ki o tem obvesti vse pogodbenice.

2. Ta sporazum začne veljati prvi dan drugega meseca po deponiranju zadnje listine o ratifikaciji, sprejetju ali potrditvi držav, za katere je Konvencija iz 1990 že začela veljati, in Kraljevine Danske.

Za druge države ta sporazum začne veljati prvi dan drugega meseca po deponiranju njihovih listin o ratifikaciji, sprejetju ali potrditvi, pod pogojem, da je ta sporazum začel veljati v skladu z določbami prejšnjega pododstavka.

3. Vlada Velikega vojvodstva Luksemburg obvesti vse pogodbenice o datumu začetka veljavnosti.

Člen 8

1. Vlada Velikega vojvodstva Luksemburg pošlje Vladi Kraljevine Danske overjeno kopijo Konvencije iz 1990 v francoskem, grškem, italijanskem, nemškem, nizozemskem, portugalskem in španskem jeziku.

2. Besedilo Konvencije iz 1990 v danskem jeziku je priloga k temu sporazumu in je verodostojno pod enakimi pogoji kot besedila Konvencije iz 1990 v francoskem, grškem, italijanskem, nemškem, nizozemskem, portugalskem in španskem jeziku.

V potrditev navedenega so spodaj podpisani pravilno pooblaščeni za podpis tega sporazuma.

Sestavljeno v Luxembourgu, devetnajstega decembra tisoč devetsto šestindevetdeset, v enem izvirniku v danskem, francoskem, grškem, italijanskem, nemškem, nizozemskem, portugalskem in španskem jeziku, pri čemer je vseh osem besedil enako verodostojnih. Izvirnik se deponira v arhivu Vlade Velikega vojvodstva Luksemburg, ki overjeno kopijo pošlje vsaki pogodbenici.

Za Vlado Kraljevine Belgije

+++++ TIFF +++++

Za Vlado Kraljevine Danske

+++++ TIFF +++++

Za Vlado Zvezne republike Nemčije

+++++ TIFF +++++

Za Vlado Helenske republike

+++++ TIFF +++++

Za Vlado Kraljevine Španije

+++++ TIFF +++++

Za Vlado Francoske republike

+++++ TIFF +++++

Za Vlado Italijanske republike

+++++ TIFF +++++

Za Vlado Velikega vojvodstva Luksemburg

+++++ TIFF +++++

Za Vlado Kraljevine Nizozemske

+++++ TIFF +++++

Za Vlado Republike Avstrije

+++++ TIFF +++++

Za Vlado Portugalske republike

+++++ TIFF +++++

--------------------------------------------------

Sklepna listina

I. Ob podpisu Sporazuma o pristopu Kraljevine Danske h Konvenciji o izvajanju Schengenskega sporazuma z dne 14. junija 1985 med vladami držav Gospodarske unije Beneluks, Zvezne republike Nemčije in Francoske republike o postopni odpravi kontrol na skupnih mejah, podpisani dne 19. junija 1990 v Schengnu, h kateri so Italijanska republika, Kraljevina Španija in Portugalska republika, Helenska republika in Republika Avstrija pristopile s sporazumi, podpisanimi dne 27. novembra 1990, 25. junija 1991, 6. novembra 1992 in 28. aprila 1996, je Vlada Kraljevine Danske hkrati s Konvencijo iz 1990 podpisala sklepno listino, zapisnik in skupno izjavo ministrov in državnih sekretarjev.

Vlada Kraljevine Danske je podpisala skupne izjave in je seznanjena z v njih vsebovanimi enostranskimi izjavami.

Vlada Velikega vojvodstva Luksemburg pošlje Vladi Kraljevine Danske overjene kopije sklepne listine, zapisnika in skupne izjave ministrov in državnih sekretarjev, podpisane hkrati s Konvencijo iz 1990, v danskem, francoskem, grškem, italijanskem, nemškem, nizozemskem, portugalskem in španskem jeziku.

II. Ob podpisu Sporazuma o pristopu Kraljevine Danske h Konvenciji o izvajanju Schengenskega sporazuma z dne 14. junija 1985 med vladami držav Gospodarske unije Beneluks, Zvezne republike Nemčije in Francoske republike o postopni odpravi kontrol na skupnih mejah, podpisani dne 19. junija 1990 v Schengnu, h kateri so Italijanska republika, Kraljevina Španija in Portugalska republika, Helenska republika in Republika Avstrija pristopile s sporazumi, podpisanimi dne 27. novembra 1990, 25. junija 1991, 6. novembra 1992 in 28. aprila 1995, so pogodbenice sprejele naslednje izjave:

1. Skupna izjava o členu 7 Sporazuma o pristopu

Pogodbenice pred začetkom veljavnosti Sporazuma o pristopu druga drugo obvestijo o vseh okoliščinah, ki bi lahko pomembneje vplivale na področja, ki jih obsega Konvencija iz 1990 in na začetek veljavnosti Sporazuma o pristopu.

Sporazum o pristopu med državami, za katere Konvencija iz 1990 že velja, in Kraljevino Dansko začne veljati, ko so v vseh teh državah izpolnjeni predpogoji za izvajanje Konvencije iz 1990 in se izvajajo kontrole na zunanjih mejah, in ko Izvršni odbor ugotovi, da se uporabljajo in izvajajo pravila, potrebna za izvajanje učinkovite kontrole in varovanja zunanjih meja na Ferskem otočju in Grenlandiji, ter potrebni nadomestni ukrepi, skupaj z izvajanjem Schengenskega informacijskega sistema (SIS).

Za druge države Sporazum o pristopu začne veljati, ko so v tej državi izpolnjeni predpogoji za izvajanje Konvencije iz 1990 in se izvajajo kontrole na zunanjih mejah.

2. Skupna izjava o členu 9(2) Konvencije iz 1990

Pogodbenice določijo, da ob podpisu Sporazuma o pristopu Kraljevine Danske h Konvenciji iz 1990 skupna vizumska ureditev iz člena 9(2) Konvencije iz 1990 pomeni skupno ureditev, ki jo uporabljajo države podpisnice te konvencije po 19. juniju 1990.

3. Skupna izjava o Konvenciji, pripravljeni na podlagi člena K.3 Pogodbe o Evropski uniji o izročitvi

Države pogodbenice Konvencije iz 1990 potrjujejo, da se člen 5(4) Konvencije, pripravljene na podlagi člena K.3 Pogodbe o Evropski uniji o izročitvi med državami članicami Evropske unije, podpisane dne 27. septembra 1996 v Dublinu, in njihove izjave v prilogi k navedeni Konvenciji, uporablja v okviru Konvencije iz 1990.

III. Pogodbenice so seznanjene z izjavami Kraljevine Danske o sporazumih o pristopu Italijanske republike, Kraljevine Španije, Portugalske republike, Helenske republike in Republike Avstrije.

Vlada Kraljevine Danske je seznanjena z vsebino sporazumov o pristopu Italijanske republike, Kraljevine Španije in Portugalske republike, Helenske republike in Republike Avstrije h Konvenciji iz 1990, podpisanih dne 27. novembra 1990, 25. junija 1991, 6. novembra 1992 in 28. aprila 1995, in z vsebino sklepnih listin in izjav v prilogi k navedenim sporazumom.

Vlada Velikega vojvodstva Luksemburg pošlje overjeno kopijo omenjenih dokumentov Vladi Kraljevine Danske.

Izjava Kraljevine Danske o sporazumih o pristopu Republike Finske in Kraljevine Švedske h Konvenciji iz 1990

Ob podpisu tega sporazuma je Kraljevina Danska seznanjena z vsebino sporazumov o pristopu Republike Finske in Kraljevine Švedske h Konvenciji iz 1990 in s tem povezanih sklepnih listin in izjav.

Sestavljeno v Luxembourgu, devetnajstega decembra tisoč devetsto šestindevetdeset, v enem izvirniku v danskem, francoskem, grškem, italijanskem, nemškem, nizozemskem, portugalskem in španskem jeziku, pri čemer je vseh osem besedil enako verodostojnih. Izvirnik se deponira v arhivu Vlade Velikega vojvodstva Luksemburg, ki overjeno kopijo pošlje vsaki pogodbenici.

Za Vlado Kraljevine Belgije

+++++ TIFF +++++

Za Vlado Kraljevine Danske

+++++ TIFF +++++

Za Vlado Zvezne republike Nemčije

+++++ TIFF +++++

Za Vlado Helenske republike

+++++ TIFF +++++

Za Vlado Kraljevine Španije

+++++ TIFF +++++

Za Vlado Francoske republike

+++++ TIFF +++++

Za Vlado Italijanske republike

+++++ TIFF +++++

Za Vlado Velikega vojvodstva Luksemburg

+++++ TIFF +++++

Za Vlado Kraljevine Nizozemske

+++++ TIFF +++++

Za Vlado Republike Avstrije

+++++ TIFF +++++

Za Vlado Portugalske republike

+++++ TIFF +++++

--------------------------------------------------

Izjava ministrov in drŽavnih sekretarjev

Dne devetnajstega decembra tisoč devetsto šestindevetdeset so predstavniki vlad Kraljevine Belgije, Kraljevine Danske, Zvezne republike Nemčije, Helenske republike, Kraljevine Španije, Francoske republike, Italijanske republike, Velikega vojvodstva Luksemburg, Kraljevine Nizozemske, Republike Avstrije in Portugalske republike v Luxembourgu podpisali Sporazum o pristopu Kraljevine Danske h Konvenciji o izvajanju Schengenskega sporazuma z dne 14. junija 1985 med vladami Gospodarske unije Beneluks, Zvezne republike Nemčije in Francoske republike o postopni odpravi kontrol na njihovih skupnih mejah, podpisani 19. junija 1990 v Schengnu, h kateri so Italijanska republika, Kraljevina Španija in Portugalska republika, Helenska republika in Republika Avstrija pristopile s sporazumi, podpisanimi dne 27. novembra 1990, 25. junija 1991, 6. novembra 1992 in 28. aprila 1995.

Ministri in državni sekretarji so seznanjeni, da je predstavnik Vlade Kraljevine Danske izrazil podporo izjavi, ki so jo 19. junija 1990 v Schengnu podpisali ministri in državni sekretarji, predstavniki vlad Kraljevine Belgije, Zvezne republike Nemčije, Francoske republike, Velikega vojvodstva Luksemburg in Kraljevine Nizozemske, in sklepu, ki je bil potrjen istega dne ob podpisu Konvencije o izvajanju Schengenskega sporazuma, izjavo in sklep katerih so podprle tudi vlade Italijanske republike, Kraljevine Španije, Portugalske republike, Helenske republike in Republike Avstrije.

--------------------------------------------------